Maria Tryti Vennerød

Maria Tryti Vennerød (født 17. januar 1978 i Oslo, vokst opp i Sogndal og Førde) er norsk dramatiker. Hun debuterte i 2002 og har siden skrevet en rekke tekster for teater.

Vennerød vant i 2003 den norsk-svenske dramakonkurransen arrangert i forbindelse med markeringen av Unionsoppløsningen 2005, med «Frank». Hun fikk Ibsenprisen i 2005 for «Dama i luka». Hun hadde to av vinnerbidragene i konkurransen 100 og NÅ i 2006 (Testen og Neverland).

I 2012 gjennomførte hun scenebloggprosjektet Ikkje direkte råka - Dagbok 16/4-22/6. I ukene under rettssaken etter 22/7 skrev hun personlige tekster med utgangspunkt i temaene som kom opp. Ukentlig ble tekstene framført som «staged readings» på forlagshuset til Cappelen Damm. Prosjektet ble i 2012 nominert til Heddaprisen i kategori særlig faglig innsats.

Vennerød er i økende grad direkte kommenterende til samfunnsdebatten. I 2013 er hun gjennom prosjektet www.femarstider.no i et skjæringsfelt mellom dramatikk, litteratur og samfunnsdebatt.

I 2016 var hennes stykke Rein Natur en del av Det Norske Teatret sitt storprosjekt Andre verdskrigen – Natt i verda, som var ei åtte timer lang framsyning av fire bestilte stykke. Vennerøds stykket er ei oppdikta historie, men er inspirert av blant annet nazidoktoren Josef Mengele og hans groteske ambisjonar om å frelse menneskerasen fra sin egen vondskap.

Vennerøds stykker er spilt i Norge, Tyskland (Schaubühne i 2011), USA (Theater of the New City 2013) og Sverige (Cinnober teater i 2008), og tekster er også framført som «staged readings» på Husets Teater i København (2012), på SATC i New York i 2012, Kazantzev Theatre Centre i Moskva (2011), Teatro Della Limoneia i Firenze (2009), «Voices of the North» i București (2008). Nordic Drama Bridge i Stockholm (2006) og Artistas Unidos i Lisboa (2006). Vennerød er oversatt til engelsk, tysk, fransk, svensk, dansk, russisk, ungarsk, rumensk, italiensk og portugisisk.

 Verker 
 Rein natur (2016) Oppført på Det Norske Teatret 2016
 Fem årstider (2013)Tekst-, web- og sceneprosjekt som går gjennom 2013. Produsenter: Dramatikkens hus og Det norske teatret.
 Bibelen (2013) flere scener blant annet «Abraham vert beden om å ofra sonen Isak» og «Jesus og farisearane». Regi: Stein Winge. Det Norske Teatret, hovedscenen, 2013
 Ikkje direkte råka - dagbok 16/4- 22/6 2012 (2012) Produsert av Dramatikkens hus og Cappelen Damm
 Nasjonal Prøve (2011) Skrevet for Den Unge Scenen 2011.
 Vedkjenning (2011) Del av forfatterprosjektet Confessions, skrevet for og oppført ved Schaubühne, Berlin 2011
 Neverland (2010) Oppført på Det Norske Teatret i 2010
 KOK 2009) Opera. Musikk av Julian Skar. Oppført av Ensemble Fanfaronner og Det Åpne Teater i 2009
 Gokk (2008) Oppført av Prosjekt Gokk i coproduksjon med Sogn og Fjordane Teater i 2007, også spilt på Black Box Teater i Oslo
 Krokodillen (2006) Oppført av Teater Ibsen i 2006 og av Teater Blendwerk i 2008
 Safari (2006) Oppført av teater Blendwerk i 2006
 Testen (2006) Oppført på Norsk dramatikkfestival og på Det Norske Teatret i 2006, og av Teater Blendwerk i 2008
 Frank (2005) Oppført på Det Norske Teatret i 2005. Vinner av norsk-svensk dramatevling 2005.
 Dama i luka (2004)Oppført på Norsk Dramatikkfestival i 2004. Ibsenprisen i 2005.
 Ta meg på vengene (2003) Oppført på Norsk Dramatikkfestival i 2003 og på Sogn og Fjordane Teater i 2003
 Meir (2002) Oppført på Norsk Dramatikkfestival i 2002, Sogn og Fjordane Teater i 2004, Cinnober Teater i Göteborg i 2008 samt av diverse studentteatre i Norge

 Priser 
 Eurodram 2015, utmerking for beste stykke omsett til tysk (Nasjonal prøve)
 Heddanominasjon i 2012 i kategori særlig faglig innsats (Ikkje direkte råka)
 100 og NÅ i 2006 (Testen og Neverland)
 Ibsenprisen 2005 (Dama i luka)
 Norsk-svensk dramatevling i samband med Norge 1905–2005 (Frank)

 Bokutgivelser 
 Rein natur (2016) Cappelen Damm
 Skredfare (2014) Cappelen Damm
 Ikkje direkte råka - dagbok 16/4- 22/6 2012 (2012) Cappelen Damm
 Nasjonal prøve (2011) Cappelen Damm
 Neverland (2010) Cappelen Damm
 GOKK. Tre skodespel (2009) (Gokk, Safari og Testen) Det Norske Samlaget
 MEIR. Fire skodespel (2007) (Dama i luka, Krokodillen, Ta meg på vengene, Meir) Det Norske Samlaget
 Ung nordisk dramatikk (2005) (Frank, bidrag i antologi) Det Norske Samlaget
 Svart salt og gule toner (1992) (Barnetrua, bidrag i antologi for ungdom) Gyldendal

 Regiarbeider 
 GOKK (2007) Coproduksjon mellom Prosjekt Gokk og Sogn og Fjordane Teater, spilt i Sogn og Fjordane og på Black Box Teater i Oslo
 KOK (2009) Produsert av Ensemble Fanfaronner med støtte fra Det Åpne Teater, spilt på DÅT i Oslo

 Referanser 

Kilder
Presentasjon av Maria Tryti Vennerød i Forfatterkatalogen på Forfattersentrums nettsider

 Eksterne lenker 
 Maria Tryti Vennerød  i Norske Dramatikeres Forbund
 Maria Tryti Vennerød i Det Norske Samlaget
 Maria Tryti Vennerød i Sogn og Fjordane fylkesleksikon
 Maria Tryti Vennerøds hjemmeside http://www.mariatryti.com

Kategori:Norske dramatikere
Kategori:Personer fra Sogndal kommune
Kategori:Personer fra Førde kommune
Kategori:Ibsenprisen